O proceso d'industrialización d'os Estatos Unitos, parte d'a clamata Revolución Industrial, prencipió en os anyos 1850 en o norte d'o país, y a suya conseqüencia estió una serie de cambeyos de muita importancia, a nivel demografico, economico y social. Apareixioron muitas ciudatz nuevas en tot o país, y antiparte, as ciudatz que ya existiban se consolidoron y creixioron. Istos procesos se complementoron con l'aumento d'a immigración a lo país, que premitió l'aparición d'un proletariato y o desenvolique d'o capitalismo, vinclato a lo sector de l'Industria. Dende finals d'o sieglo XIX y primerías d'o sieglo XX fació aparición a sociedat de consumo, estando uno d'os suyos factors l'automobil. En as ciudatz de Nueva York y Chicago se devantoron os primers gratacielos.